Rīgā, 2022.gada 18.augustā

**Lēmums Nr.46/1-1**

**Par grozījumiem 17.03.2022. lēmumā Nr.16/1-1 “Vadlīnijas satura un paziņojumu veidošanai un izvietošanai sabiedriskā medija programmās un pakalpojumos”**

Sabiedrisko elektronisko plašsaziņas līdzekļu padome (turpmāk arī – Padome), pamatojoties uz Valsts pārvaldes iekārtas likuma 72.panta pirmās daļas 2. punktu un 73.panta pirmās daļas 3.punktu, Sabiedrisko elektronisko plašsaziņas līdzekļu un to pārvaldības likuma 7.panta otro, ceturto un piekto daļu,

**nolemj:**

1. Izdarīt grozījumus Padomes 2022.gada 17.marta lēmumā Nr.16/1-1 “Vadlīnijas satura un paziņojumu veidošanai un izvietošanai sabiedriskā medija programmās un pakalpojumos”
2. Izteikt 3.1.9. punktu sekojošā redakcijā: “Par informatīvu kultūras paziņojumu izvietošanu VSIA "Latvijas Radio" un VSIA "Latvijas Televīzija" programmās piemēro maksu, kas sedz informatīvā paziņojuma radīšanas, izplatīšanas un citas papildu izmaksas. Ņemot vērā, ka piemērojot maksu par paziņojuma izvietošanu, sabiedriskais medijs nedrīkst gūt peļņu, informatīvo kultūras paziņojumu publicēšana ir iespējama, slēdzot savstarpējā ieskaita vai maiņas darījumu.”
3. Izteikt 3.1.10. punktu sekojošā redakcijā: “Ja kultūras paziņojumiem iespējams piemērot maksu, cenrādis ir jāsaskaņo ar SEPLP, un tam ir jābūt publiski pieejamam”.
4. Izteikt 3.1.11. punktu sekojošā redakcijā: “Bezmaksas informatīvos paziņojumus izvieto par nekomerciāliem vai ar labdarību saistītiem kultūras pasākumiem.”
5. Par pieņemto lēmumu informēt VSIA "Latvijas Televīzija" un VSIA "Latvijas Radio".
6. Publicēt Vadlīnijas VSIA "Latvijas Televīzija" mājaslapā <https://ltv.lsm.lv> un VSIA "Latvijas Radio" mājaslapā <https://latvijasradio.lsm.lv/lv> .
7. Publicēt Vadlīnijas Padomes mājaslapā [www.seplp.lv](http://www.seplp.lv).
8. Atbildīgais Padomes loceklis par lēmuma izpildes kontroli ir Jānis Eglītis.

*Pielikumā:*

Vadlīnijas paziņojumu izvietošanai sabiedrisko elektronisko plašsaziņas līdzekļu programmās un pakalpojumos uz 15 (piecpadsmit) lapām ar 2 (diviem) pielikumiem*.*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU